Ο **Ντέιβιντ Άρθουρ Γκρέιντζερ** (David Arthur Granger, γ. 15 Ιουλίου 1945) είναι πολιτικός από τη Γουιάνα και απόστρατος αξιωματικός, Πρόεδρος της Γουιάνας από το 2015. Υπήρξε για κάποιο χρονικό διάστημα διοικητής του στρατού της χώρας και σύμβουλος εθνικής ασφαλείας από το 1990 ως το 1992. Ήταν ηγέτης της αντιπολίτευσης στην εθνοσυνέλευση από το 2012 ως το 2015.

Ο Γκρέιντζερ κατήλθε ως υποψήφιος στις προεδρικές εκλογές του 2011, όμως χωρίς επιτυχία. Εξελέγη πρόεδρος στις επόμενες γενικές εκλογές, το 2015.

Σταδιοδρομία
------------

Γεννήθηκε στην Τζώρτζταουν και σπούδασε στο Κουίνς Κόλετζ της Γουιάνας. Κατόπιν εισήλθε στις τάξεις του στρατού (GDF) ως δόκιμος αξιωματικός το 1965 και εκπαιδεύτηκε επαγγελματικά στη Νιγηρία, στη Βραζιλία και στο Ηνωμένο Βασίλειο. Επίσης, έκανε σπουδές στο Πανεπιστήμιο της Γουιάνας, από όπου απέκτησε τίτλους Μάστερ και μπάτσελορ, όπως και στο Πανεπιστήμιο των Δυτικών Ινδιών.

Το 1990 ανέλαβε προεδρικός σύμβουλος για θέματα εθνικής ασφάλειας. Αποστρατεύτηκε το 1992.

Εξέδωσε το ειδησεογραφικό περιοδικό *Guyana Review* το 1992 και υπηρέτησε ως διευθυντής σύνταξης. Δημοσίευσε πολλά άρθρα στρατιωτικού, ιστορικού και δημοσιογραφικού περιεχομένου. Έγραψε επίσης τα έργα *Guyana's state media: the quest for control* και *A Preliminary Study of Women Soldiers in the Anglophone Caribbean*. 

Το 2010 πέτυχε να πάρει το χρίσμα από το Εθνικό Κογκρέσο του Λαού για Μεταρρυθμίσεις στις γενικές εκλογές που διεξήχθησαν τον Νοέμβριο του 2011. Σε εκείνες τις εκλογές ηττήθηκε από τον Ντόναλντ Ράμοταρ. Εξελέγη ομόφωνα αρχηγός της αντιπολίτευσης τον Ιανουάριο του 2012.

Ο Γκρέιντζερ ήταν ξανά υποψήφιος στις γενικές εκλογές του 2015 με το συνασπισμό της αντιπολίτευσης, Μια Συντροφιά για Εθνική Ενότητα (APNU) – AFC. Ο συνασπισμός εξασφάλισε την πλειοψηφία των ψήφων και ο Γκρέιντζερ ορκίστηκε πρόεδρος στις 16 Μαΐου 2015.

Είναι παντρεμένος με τη Σάντρα (née Chan-A-Sue) και πατέρας 2 κοριτσιών. Τιμήθηκε με 3 εθνικά μετάλλια για τις υπηρεσίες του στο στρατό.

Μετά την ήττα του στις εκλογές του 2020, νέος πρόεδρος ορκίστηκε ο Ιρφάαν Αλί.

Παραπομπές
----------

1. ↑  Ανακτήθηκε στις 10  Ιουλίου 2019.
2. ↑  DeRouen, Karl R.· Uk Heo (2005). *Defense and Security: A Compendium of National Armed Forces and Security Policies*. ABC-CLIO Ltd. σελ. 117. ISBN 978-1-85109-781-4.
3. ↑  Stabroek staff (1 Οκτωβρίου 2010). «Granger denies 1973 ballot box allegation». Stabroek News. Ανακτήθηκε στις 27 Οκτωβρίου 2010.
4. ↑  Stabroek, επιμ. (29 Σεπτεμβρίου 2010). «Breaking News: David Granger nominated by PNCR group to be party's presidential candidate». Stabroek News. Ανακτήθηκε στις 27 Οκτωβρίου 2010.
5. ↑  «Group in Diaspora formed to support David Granger». Kaieteur News. 26 Οκτωβρίου 2010. Ανακτήθηκε στις 27 Οκτωβρίου 2010.
6. ↑  Ariana Gordon (17 Ιανουαρίου 2012). «Granger elected opposition leader». Guyana Times. [*νεκρός σύνδεσμος*]
7. ↑  Neil Marks (16 Μαΐου 2015). «Guyana swears in new president after multiracial bloc wins vote». Reuters. Αρχειοθετήθηκε από το πρωτότυπο στις 20 Μαΐου 2015. Ανακτήθηκε στις 24 Μαΐου 2015.

Εξωτερικοί σύνδεσμοι
--------------------

* Πολυμέσα σχετικά με το θέμα  David Arthur Granger στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 4221770
* LCCN: n97098443
* ISNI: 0000 0000 4253 1564

 |

 |